কী হয়েছে বনানীর বিত্তবান পরিবারের বখে যাওয়া বিএমডব্লিউ গাড়িবিলাসী সন্তানের এবং তার দোস্তদের? যারা দুই ছাত্রীকে নৈশ-বিহারের লোভ দেখিয়ে তাদের ওপর যৌন নির্যাতন চালিয়েছে। এদের এবং মূল অপরাধীর পরিবার প্রধানের উদ্ধত হুমকিও দৈনিক পত্রিকায় পড়েছি আমরা! ভেবে অবাক হই কী এক দূষিত সমাজে বাস করছি আমরা! ধীরে, বড় ধীরে চলছে এমন কোনো কোনো অপরাধের তদন্ত ও মামলা। এর শেষ পরিণতি কী হবে কে জানে।